Bottaksen onneksi kisan alussa satoi vettä, eikä kisa ollut aivan niin fyysinen kuin se voisi olla. Vaikka kyseessä on iltakisa, sää on aina kuuma ja kostea, ja rata on kuljettajalle vaativa.

– Sitä letkua sai imeä kuin viimeistä päivää ja pari tippaa sieltä sai välillä. Enemmän melkein meni energiaa siihen, kun mitä siitä sai. Onneksi oli vähän sadekeliä alussa, sateella ajaminen ei ole niin fyysistä, kun G-voimat eivät ole niin kovia ja on viileämpää. Kyllä kisan lopussa alkoi jo tehdä mieli alkaa jotain juomaankin, Bottas selvitti.

